Hasfelmetsző Jack vs Jigsaw

— Jigsaw

A Hasfelmetsző Jack vs Jigsaw a Homokóra 1. évadának első része, ezzel a sorozat legelső része is. A hirhedt viktoriánus sorozatgyilkos, Hasfelmetsző Jack harcol benne a Fűrész-franchise antagonistája, Jigsaw ellen. A rész 2016. szeptember 1-jén került nyilvánosságra.

## Szereposztás

### Rapperek

Kenry26 mint Hasfelmetsző Jack

KSunyo mint Jigsaw

### Cameók

Kenry26 mint Dipper Pines

Fux mint Mabel Pines

Pörkölt mint Csámpás

## Szöveg

### **Hasfelmetsző Jack**

Most én játszanék, John, de már szórakoztunk eleget!

Elveszted ezt a csatát, ahogyan a nejed, vagy gyereked!

Nincs benned semmi eredeti – ezt mind ezerszer láttuk már:

Egy mártír, aki egy „kezelést” mindenáron rád tukmál,

Egy kiöregedett bábos vagy, egy Jim Henson másolat,

Akinek nincsen saját élete, ezért nem hagy békén másokat!

Mindig jár második esély – ezt az egyet jól látod,

Úgyhogy menj, és próbáld újra az öngyilkosságot!

A legelső filmedben csak kussban feküdtél végig,

Akárcsak az emberek, akik a filmjeidet nézik!

Inkább halj meg, öreg, mielőtt felmegy a vérnyomásod,

És ezúttal majd Doktor Jack végzi a boncolásod.

### **Jigsaw**

Nem is vártam tőled mást. Ölni ízléstelen dolog!

És nem csak emiatt rettegnek tőled az asszonyok,

Hanem mert a hírednél jobban, már csak a szagod terjed,

Ahogyan szennytől bűzlik a koszos, viktoriánus tested!

Semmi célod nincsen, mert csak időt tudsz rabolni!

Plusz, egy nőbe nem a gyomrán keresztül kell behatolni…

A játékom tanító – személyeskedéstől mentes.

És te? Te ki vagy? Egy szeretethiányos hentes!

Hogy jellemezhet egy munkát ily nagyfokú hanyagság?!

Egyedül a becenevedet ismerjük csak manapság,

És még csak ezzel sem te hozakodtál elő!

Kár, pedig azt hittem, neked fontos az agyvelő…

### **Hasfelmetsző Jack**

A rapjeid rosszabbak, mint az ötödik és hetedik részek,

Pedig azokban is szép számban vannak szívszaggató rések!

Egy trend vagy! Engem mindenki egy legendaként ismer,

Téged meg mint a kiöregedett Mr Kevin McCallister,

Aki egy malac feje mögött bujkál a felelősség elől,

S mivel gyereke nincs (HAHA!) – a babákkal öl,

Miközben azzal szórakozik, hogy elrabol másokat,

Majd élvezettel nézi, ahogy szenved az áldozat,

Akiben reménykedik, hogy egyszer majd kitör és rálel,

És hamarabb elvesztette kis Gideont, mint Dipper és Mabel!

### **Jigsaw**

Túl ideges vagy – a barátnőd is ezt mondaná… ha lenne.

Ő bevarrná a szádat, szinte biztos vagyok benne!

Eddig rejtély volt a kiléted, de úgy látom, már képben vagy!

Kis esélyed volt a halálra, de jelenleg most éppen nagy.

Követed a nőidet? Mindjárt találkozol velük,

Ha már levetted őket a lábukról, és elcsavartad a fejük.

A holtaknak is van hatalma, te azonban elkéstél,

Mert minden, ami marad utánad, csupán csak *Hús és Vér*!

Tanuld már meg értékelni az életedet végre!

Sajnálom, vesztettél… A játéknak vége!

## Érdekességek

* Ez az első csata, ahol az egyik karakter megjelenik a "Ki nyert? Ki következik? Te döntesz!" panel után, természetesen az outrót nem figyelembe véve.
* Ez az első csata, ahol nem ugyanaz az égbolt van az egyik szereplő hátterében, mint az összes többi esetben.
* Whitechapel város háttere a *Sherlock Holmes vs Jack the Ripper*  című játékból származik, rendhagyó módon.
* Az outro legvégén a "További részek" szegmensben Sherlock Holmes egy rövid időre felvillan, ezzel utalva egy későbbi részre.
* Kenry26 egy podcastben azt mondta, mivel Hasfelmetsző Jack kiléte a mai napig ismeretlen, így a karakter megformálásakor képileg egy mentális beteget, hangilag pedig a saját fizikatanárát vette alapul.
* Hasfelmetsző Jack második versszakában egy mondat csaknem 8 soron keresztül tart. Ez egy utalás saját korának egyik jellemzőjére, a viktoriánus körmondatokra.

## Hibák

* 1:16 A feliratban "rapjaid" szerepel "rapjeid" helyett.